WAT Woord van die Week: poelpetaatTarentale Foto: wildlifeanimalz.blogspot.com Woord: poelpetaat (geselstaal; minder gebruiklik) Ook koelmetat, poelepetaat, poelmetaan, poelpetaan en poelpetater. Betekenis: tarentaal Waar kom dit vandaan? Uit Frans poule, “hoender” en pintade, “gespikkeld”) Tarentaal: Die Franse noem dieselfde ding ‘n poule pintade, dit is hoender met spikkels, wat in Afrikaans gewestelik voortleef as poelpetaat (A. Coetzee in: TVV, Jan. 1969, 1). Tipies van hierdie soort liedjie (die dansliedjie) is sy kortheid. Ek hou my lyf soos ‘n póél-pé-táát en ek dans met die tannie in die rou bestaat (N.P. v.W. Louw: Rondom Eie Werk, 1970, 94). Hierdie interessante brokkie is aan Maroela Media se Taaltoffie verskaf deur die Woordeboek van die Afrikaanse Taal.